போலக் கடுமையாகச் சொன்னாள். " அவனுக்குத் தாய் தகப்பன் இருந்தா அப்படி இருப்பானா ? தாயில்லாப் பிள்ளைன்னா யாரு கவனிப்பா ? அவனோட அம்மா , முன்னாலே , அவனுக்குத் தீபாவளிக்குப் புதுவேட்டி , புதுச்சட்டை எல்லாம் வாங்கிக் குடுத்திருப்பா ! மத்தாப்பும் வாங்கிக் கொடுத்திருப்பா. இப்போ , அவன் அதை எல்லாம் நினைச்சுக் கேக்கிறானா பாரு. " " இப்போ அவன் தூங்கிட்டான். காலையில் கேப்பான் " என்று சொல்லிவிட்டு மங்கம்மாள் சிணுங்கினாள்.தாயம்மாளுக்குச் சிரிப்பு வந்துவிட்டது. " வாயாடி " என்று சொல்லி மங்கம்மாளின் கன்னத்தைச் செல்லமாகக்